ત્રણ દિવસ અગાઉ સુરત જિલ્લાના કામરેજ તાલુકાનાં કઠોર ગામની સીમમાં ઘલુડી જતાં રોડ ઉપર એક સ્વિફ્ટ ડિઝાયર કાર સળગી ગયેલી હાલતમાં મળી આવી હતી. આ કારમાં સવાર એક ઇસમનો મૃતદેહ મળી આવ્યો હતો. કારને આધારે આ વ્યક્તિ કામરેજના વીતરાગ સોસાયટીમાં રહેતા અને મૂળ ગાંધીનગર માણસાના પરબતસિંહ રાઠોડ હોવાનું બહાર આવ્યું હતું. ઘટના અંગે એફ.એસ.એલના રિપોર્ટમાં કાર સળગવાની ઘટના આકસ્મિક નહીં પરંતુ ષડયંત્ર હોવાનું જણાવતા આ પ્રકરણમાં એફ.એસ.એલના રિપોર્ટના આધારે હત્યાનો ગુનો નોંધાયો હતો. ત્યારબાદ સમગ્ર પ્રકરણની ગંભીરતા સમજી આ ગુનાની તપાસ કામરેજ પોલીસ પાસેથી લઈને સુરત જિલ્લા એલ.સી.બીને આપવામાં આવી છે. હવે પરિવારના આક્ષેપો તેમજ મોબાઈલ ટાવર લોકેશન તેમજ અન્ય સાયોંગિક પુરાવાઓ મેળવીને સમગ્ર પ્રકરણની તપાસ આગળ વધારવામાં આવશે.